**Mohamed Abdullahi Mohamed (Farmajo)** (somaliksi *Maxamed Cabdulaahi Maxamed*, arab. محمد عبد الله محمد‎; s. 5. toukokuuta 1962 Mogadishu, Somalia) oli Somalian presidentti 2017–2022. Hän on toiminut aiemmin diplomaattina ja poliittisissa tehtävissä ja ollut Somalian pääministeri lokakuusta 2010 kesäkuuhun 2011. Mohamed on toiminut myös luennoitsijana Erie Community Collegessa ja luennoinut konfliktien ratkaisua ja johtajuutta SUNY-ohjelmassa.

Elämä
-----

### Henkilöhistoria

Mohamed Abdullahi syntyi Mogadishussa, Somaliassa vuonna 1962 Marehan Darod-klaanin perheeseen. Kutsumanimeltään Mohamed Abdullahi on "Farmajo" ja hän on kotoisin Gedon alueelta maan lounaisosista. Mohamed Abdullahi on sekä Somalian että Yhdysvaltain kansalainen. Hänen vaimonsa on Zeinab Moallim, jonka kanssa hänellä on neljä lasta (kaksi poikaa ja kaksi tytärtä).

### Koulutus

Mohamed Abdullahi sai koulutuksensa Yhdysvalloissa. Vuosina 1989–1993 hän suoritti kandidaatin tutkinnon historiassa University at Buffalossa Buffalossa New Yorkin osavaltiossa. Hän suoritti 2009 maisterin tutkinnon valtiotieteissä (American Studies) samassa yliopistossa. Hänen opinnäytetyönsä otsikko oli "U.S. Strategic Interest in Somalia: From the Cold War Era to the War on Terror."

### Ura

Mohamed Abdullahi työskenteli Somalian ulkoministeriössä ennen Siad Barren kaatumista ja sisällissodan puhkeamista vuonna 1991. Vuosina 1985–1988 hän toimi Somalian suurlähetystön ensimmäisenä sihteerinä Washingtonissa ja myöhemmin myös ihmisoikeusjärjestöissä.

Mohamed Abdullahi opetti johtajuutta ja konfliktien hallintaa Erie Community Collegessa SUNY:ssa.

Pääministerinä
--------------

14. lokakuuta 2010 Mohamed Abdullahi nimitettiin Somalian uudeksi pääministeriksi. Politiikantutkijat olivat optimistisia Mohamed Abdullahin mahdollisuuksista kohdata maan eteläosan kapinalliset. Ulkopuolisena pakolaisena, vailla poliittista painolastia ja suhteellisen nuorena henkilönä hän olisi saattanut pystyä yhdistämään maan eripuraiset klaanit. Mohamedin hallintokokemus ja yliopistotausta antoivat toiveita demokraattisen hallintomallin palauttamisesta Somaliaan.

Vajaan kahdeksan kuukauden mittaisen valtakautensa aikana hän ei kuitenkaan onnistunut muuttamaan tilannetta, ja hallituksen valtaan jäi edelleen osa pääkaupunkia, jossa se taistelee Al-Shabaab-kapinallisia vastaan. 10. kesäkuuta 2011 räjähdyksessä kuoli kaupungissa sisäministeri ja seuraavana päivänä hallituksen joukot surmasivat Fazul Abdullah Mohammedin, jota pidettiin Itä-Afrikan al-Qaidan johtajana.

Presidenttinä
-------------

Mohamed Abdullahi valittiin Somalian presidentiksi helmikuussa 2017. Presidentin valinta ei tapahdu suoralla kansanvaalilla vaan klaaneittain.

Mohamed ei pitänyt presidentinvaaleja helmikuussa 2021. Lisäksi hän jatkoi virkakauttaan omavaltaisesti kahdella vuodella. Oppositio raivostui tästä. Se lähetti asejoukkoja Mogadishuun, jossa käytiin jonkin verran taisteluja huhtikuun lopussa vuonna 2021.

Mohamed joutui painostuksen alaisena kumoamaan kahden vuoden jatkoaikansa ja ohjeisti pääministerin laatimaan suunnitelmaa vaaleista. Vaalit pidettiin toukokuussa 2022. Mohamed hävisi vaalien kolmannella kierroksella entiselle presidentille Hassan Sheikh Mohamudille.

Lähteet
-------

1. ↑  Ibrahima Bayo Jr.: Qui est Mohamed Abdullahi Mohamed, le nouveau président somalien ? *La Tribune Afrique*.  9.2.2017. Viitattu 11.2.2017. (ranskaksi)
2. 1 2  Somalian presidentti on vannonut virkavalansa, Yle.fi, uutiset, viitattu 9.2.2017
3. ↑  Mohamud Ali: Hassan Sheikh Mohamud: Who is Somalia's new leader?  15.5.2022. BBC. Viitattu 18.5.2022.
4. 1 2 3 4 5 6 7  Somali-American is new prime minister in Somalia (englanniksi)
5. ↑  Somaliaan nimitettiin uusi pääministeri HS.fi 14.10.2010
6. 1 2  Elmundo.es
7. 1 2  Somalia:New Somali PM Appointed-Marehan Clan former president family (englanniksi)
8. ↑  Somalia's President Sharif Sheikh Ahmed appointed a new prime minister Thursday, replacing the previous premier with whom he had differences and who resigned last month (englanniksi)
9. 1 2 3  Somali president appoints new PM (englanniksi)
10. 1 2 3  UB grad is named prime minister of Somalia (englanniksi)
11. 1 2 3  New Somali Prime Minister's "Experience" Praised by Analyst (englanniksi)
12. ↑  UPDATE 1-Somali president nominates Mohamed Abdullahi as PM (englanniksi)
13. ↑  Valtakiistan pelätään horjuttavan Somalian vakautta: Presidentti hyväksyi lain kautensa pidentämisestä, ulkovallat uhkaavat pakotteilla *Yle Uutiset*. Viitattu 26.4.2021.
14. ↑  Declan Walsh, Hussein Mohamed: Gunfire Erupts in Mogadishu as Somalia’s Political Feud Turns Violent *The New York Times*.  25.4.2021. Viitattu 26.4.2021. (englanniksi)
15. ↑  Mogadishussa ammuskeltiin illalla ja yöllä: Presidentin omavaltainen virkakauden pidentäminen sai väkivallan leimahtamaan Somaliassa *Yle Uutiset*. Viitattu 26.4.2021.
16. ↑  Somalia set to hold overdue presidential election *Al Jazeera*.  14.5.2022. Al Jazeera Media Network. Viitattu 18.5.2022. (englanniksi)
17. ↑  Somalia's new president elected by 327 people *BBC News*.  16.5.2022. BBC. Viitattu 18.5.2022. (englanniksi)

Aiheesta muualla
----------------

* Kuvia tai muita tiedostoja aiheesta **Mohamed Abdullahi Mohamed** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat

 |

 |